Πολιτικές προεκτάσεις της θρησκευτικής ταυτότητας των Ελλήνων Εβραίων: Θεσμικός αντισημιτισμός στην Ελλάδα του μεσοπολέμου
Creators: name: Γκίνος Γρηγόριος Κωνσταντίνου
Publisher: name: Aristotle University of Thessaloniki
Year: 2021
Subjects: Ταυτότητα
Έλληνες Εβραίοι
Αντισημιτισμός
Identity
Greek Jews
Antisemitism

description: Με το τέλος των Βαλκανικών Πολέμων πολλές νέες πληθυσμιακές ομάδες βρέθηκαν εντός των νέων συνόρων της Ελλάδας, αυξάνοντας τον ελληνικό πληθυσμό. Μία από αυτές τις νέες ομάδες ήταν και η εβραϊκή κοινότητα της Θεσσαλονίκης και άλλων πόλεων της Μακεδονίας και της Ηπείρου, που βρέθηκαν μπροστά στην πρόκληση να ανταπεξέλθουν στη μεταβολή από το αυτοκρατορικό πολιτικό καθεστώς σε αυτό του έθνους-κράτους. Η θρησκευτική ταυτότητα αυτών των ανθρώπων απέκτησε νέα πολιτικά χαρακτηριστικά μέσα στο νέο αυτό πολιτικό περιβάλλον. Το ελληνικό κράτος συμπεριέλαβε αυτούς τους πολίτες στην πολιτική του δομή, διαμέσου μιας σειράς νομοθεσιών, που ερμήνευαν τη θρησκευτική διαφορετικότητα με πολιτικούς όρους. Η παρούσα μελέτη επιχειρεί να διερευνήσει αφενός τον τρόπο με τον οποίο ο από τα κάτω αντισημιτισμός δημιούργησε εκείνο το κοινωνικό πλαίσιο που έδωσε τη νομιμοποίηση στην ελληνική πολιτική ηγεσία να αναλάβει νομοθετικές πρωτοβουλίες που έπλητταν την εβραϊκή κοινότητα της Θεσσαλονίκης και αφετέρου πώς η πολιτική ηγεσία με τη σειρά της ανατροφοδότησε από τα πάνω τον αντισημιτισμό, επιστρέφοντάς τον στους από τα κάτω. Στηρίζεται στη θέση ότι το φαινόμενο του αντισημιτισμού παράγεται και αναπαράγεται με τρόπο κυκλικό από τα πάνω προς τα κάτω και αντιστρόφως. Η προσέγγιση αυτή συνεισφέρει στην συνειδητοποίηση του ρόλου που έπαιξε το φαινόμενο της αμφίδρομης νομιμοποίησης και αναπαραγωγής του θεσμικού και του grassroots αντισημιτισμού στην κλιμάκωση του μεσοπολεμικού αντισημιτισμού της Θεσσαλονίκης, που κατέληξε εν τέλει στην επιτυχημένη εφαρμογή της Τελικής Λύσης από τους Ναζί
description: In the wake of the Balkan Wars there were many new populations that found themselves inside the new greek borders, contributing to the increase of the number of Greek citizens. Such groups were the jewish communities of Salonica and other cities of Macedonia and Epirus. These communities had to deal with the challenge to cope with the political shift from the Ottoman imperial regime to that of a nation - state. The religious identity of these people while undergoing said change, gained new political traits. The Greek state incorporated these communities into its political structure through a series of legislative initiatives that interpreted religious diversity in political terms. The present work intents to examine on one hand the manner in which grassroots antisemitism created the social framework that legitimized the Greek political authority to undertake legislative initiatives against Salonica’s jewish community and on the other hand the way in which the political authority fed antisemitism back to the populace. It is based on the opinion that antisemitism is reproduced in a circular manner between the populace and the political authority. This approach helps realize the role of the reciprocal legitimization of institucional and grassroots antisemitism in the escalation of interwar antisemitism in the city of Salonica, which finally resulted in the implementation of the Final Solution for its jewish citizens